**MINIMALNI STANDARDI**

[VIF (video in film)](http://portal.mss.edus.si/msswww/programi2013/programi/media/pdf/un_gimnazija/umetniska-gimnazija-dramsko-gledaliska-smer/UN_Video-film.pdf)

Minimalni standard je doseženih najmanj 50% pri pisnih nalogah. V okvir minimalnih standardov sodi tudi ogled štirih filmov v kinodvorani - predvidoma 2 v Kinoteki, ostali pa na festivalih. Za prehod v naslednji letnik morata biti obe pisni preverjanji znanja pozitivni.

3. letnik:

Dijak/inja ob preverjanju znanja pokaže poznavanje zgodovine filma in filmske teorije. Pozna osnove razvoja filma ter nekaj ključnih osebnosti posameznih obdobij od začetka filma do zlate dobe Hollywooda. V esejskih vprašanjih pokaže tudi dobro poznavanje pojmov različnih filmskih izraznih sredstev (plani, globinska ostrina, montaža, glasba, zvok, kostumi …). Pojme smiselno uporabi pri analizi posameznih kadrov in sekvenc v določenem filmu ter pokaže napredek pri razbiranju vsebine filma preko analize posameznih filmskih izraznih sredstev in preko iskanja in uporabe samostojno pridobljenih podatkov o nekem filmu, režiserju, scenaristu ipd.

4. letnik

V četrtem letniku dijak/inja nadgradi svoje znanje o filmskih izraznih sredstvih predvsem z aktivno analizo in razumevanjem razlik med klasičnim žanrskim filmom, ki navadno uporablja kontinuirano montažo, in avtorskimi ter eksperimentalnimi filmi. Dijak/inja prepoznava razlike in jih zna smiselno interpretirati.

Dijak/inja v četrtem letniku pozna osnove razvoja filma ter nekaj ključnih osebnosti posameznih obdobji in gibanj od pojava Haysovega kodeksa do Dogme 95. V esejskih vprašanjih pokaže poznavanje razlik med avtorskim in žanrskim filmom in poznavanje formalnih značilnosti ter družbeno-politično ozadij nekaterih ključnih evropskih in svetovnih novovalovskih obdobij (nemški novi val, črni val, češkoslovaški novi val, novi Hollywood …) in/ali sodobnejših avtorskih pristopov ter režiserjev in režiserk.

 [VID (video-filmska delavnica)](http://portal.mss.edus.si/msswww/programi2013/programi/media/pdf/un_gimnazija/umetniska-gimnazija-dramsko-gledaliska-smer/UN_Video-filmska_delavnica.pdf)

1. **in 4. letnik**:

Minimlani standar je dosežen, če dijak/inja prejme pozitivnio oceno za najmanj 75% opravljenih praktičnih vaj in ustnega spraševanja. V ocenjevalnem obdobju je končna ocena negativna če dijak/inja ne opravi 75% vseh praktičnih vaj oz. če je pozitivno ocenjenih manj kot 75% praktičnih vaj izvedenih in ocenjenih pri pouku. Za prehod v naslednji letnik mora zadostiti zgoraj navedenim pogojem.

3. letnik:

Na osnovi praktičnih vaj in ustnega spraševanje dijak/inja pokaže:

* Osnovno poznavanje delovanja ročnih funkcij kamere. Dijak/inja zna upravljati: ostrino, zaslonko, čas ekspozicije, belino, upravljati objektiv. Pozna pomen terminov: zebra, gain / ISO, število sličic na sekundo, format in ločljivost
* Pozna osnovni pomen filmskih izraznih sredstev in jih zna praktično uporabljati pri produkciji in postrprodukciji avdiovizualnih izdelkov: plan, rakurz, gibanje kamere, kompozicija, mizanscena, glasba, govor, šumi, svetloba ritem in tempo montaže in pravila kontinuirane montaže.
* Pozna tehnične osnove montaže, zna uporabljati program za montažo za osnovno montiranje prizorov po načelih kontinuirane montaže.
* Funkcionalno in vsaj minimalno ustvarjalnost pri praktičnih vajah. Le-to izkaže skozi snemanje videov, ki jih sam/a zasnuje (pisanje sinopsisa) in smiselno zmontira.
* Pozna osnove snemanje zvoka.

4. letnik:

Na osnovi praktičnih vaj in ustnega spraševanje dijak/inja pokaže:

* Osnovno poznavanje delovanja ročnih funkcij kamere. Dijak/inja zna upravljati: ostrino, zaslonko, čas ekspozicije, belino, upravljati objektiv. Pozna pomen terminov: zebra, gain / ISO, število sličic na sekundo, format, ločljivost in kodiranje posnetkov.
* Pozna osnovni pomen filmskih izraznih sredstev in jih zna praktično uporabljati pri produkciji in postrprodukciji avdiovizualnih izdelkov: plan, rakurz, gibanje kamere, kompozicija, mizanscena, glasba, govor, šumi, trde/mehke svetlobe, ritem in tempo montaže, pravila kontinuirane montaže in asociativne montaže.
* Pozna tehnične osnove montaže, zna uporabljati program za montažo za osnovno montiranje prizorov po načelih kontinuirane montaže, zna montirati prizor posnet iz več kamer, pozna uporbao posebnih učinkov in barvne korekcije slike.
* Funkcionalno in vsaj minimalno ustvarjalnost pri praktičnih vajah. Le-to izkaže skozi snemanje videov, ki jih sam/a zasnuje (pisanje sinopsisa) in smiselno zmontira. Pozna nekaj osnovnih možnosti distribucije svojih avdiovizualnih izdelkov.
* Pozna osnove osvetljevanje s tremi svetili ter zna praktično in toretično razložiti pomen trde in mehke svetlobe ter barvne temperature
* Pozna osnove snemanja zvoka v različnih pogojih. Skozi praktično vajo dokaže funkcionalno uporabo načel snemanja zvoka.
* Izdela vsaj en samostojni izdelek, ki ga je samostojno oblikoval od predprodukcije do postrpodukcije.